bawić (sie) – pilnować, zabawiać (pol.) POL: pilnować, zabawiać dzieci. Cera poszła do roboty, tōż jo ji bawia tego małego. Była bych dziołsze bawiyła te dziecka, keby mie tak te nogi niy bolały. Niy poradza za nimi lotać. Jutro młodzi idōm na muzyka, tōż starziki bydōm dzieci bawić.
Archives
bestwić
bestwić (sie) – rozpieszczać, rozpuszczać (pol.); rozmazlovat (se) (cze.) Starzik tak rozbestwili te wnuki, ze teraz niy chcōm żodnego słōchać. Z tej Majyjki je tako rozbestwiōno jedynoczka, że terazki z niōm nigdzi niy chcodzōm, bo ich je za nia gańba. Jako se dziecko rozbestwisz, tak potym przi niymu wystojisz.
betōngować
betōngować – betonować (pol.); betonovat (cze.) Na jutro trza naskludzać chłopōw, bo bydymy betōngować pywnice na budowie. Wczora betōngowali my spodek we garażu. Niy mieli my miszmaszyny, tōż my miyszali miszōng ryncznie łopatami. Bōł bych betōngowoł miszmaszynōm, ale niy było tela chłopōw, tōż wziōn żech zamōwiōł kupny betōng.
biglować
biglować – prasować (pol.); žehlit (cze.); bügeln (ger.); ironing (eng.) POL: prasować żelazkiem Jo sie biglowanio niy chytōm, bo bych i taszyntuch spolōł. Była bych ci pobiglowała ta koszula, kejby niy brakło sztrōmu. Jutro planuja cołki dziyń biglować. Musza pobiglować serwety na świynta, a koszule starymu.
biygać sie
biygać sie – ruję mieć (pol.) POL: tu: okres płodny u samic bydła domowego. Trza dać pozōr, aż zaś niy przewachujymy, jak sie ta koza bydzie biygać. Ta ôwieczka sie biygo, tōż musisz iś z niōm ku baranowi dać jōm podekować. Ta krowa sie zaś biygo, a joch myślała, że już je cielno.
szl_Latn knc_Latn eus_Latn szl_Latn szl_Latn szl_Latn szl_Latn szl_Latn deu_Latn szl_Latn